Darcy Kuemper

Darcy Kuemper (* 5. máj 1990, Saskatoon) je kanadský profesionálny hokejový brankár aktuálne pôsobiaci v tíme Los Angeles Kings v National Hockey League. 

Jeho najväčším úspechom je zisk Stanleyho pohára v roku 2022 s tímom Colorado Avalanche. 

V roku 2021 získal s kanadským národným tímom zlatú medailu na Majstrovstvách sveta v Rige.

V roku 2020 bol súčasťou All-Star Teamu NHL.

V sezóne 2010/2011 bol vyhlásený za najlepšieho brankára CHL. 

 Kariéra 
Darcy Kuemper pôvodne nepatril k najprominentnejším talentom kanadského hokeja. Draftovaný bol až v 6. kole Minnesotou Wild a Kanadu ani raz nereprezentoval na juniorskej úrovni.

Odrazovým mostom pre jeho kariéru bola jeho tretia sezóna v tíme Red Deer Rebels vo Western Hockey League (2010/2011), kedy si v 62 zápasoch pripísal 93,3% úspešnosť a iba 17 prehier. Bol zvolený za najlepšieho brankára nielen WHL, ale aj celej CHL, ktorá zlučuje niekoľko kanadských líg. V nasledujúcej sezóne sa presunul už do American Hockey League, kde v tíme Houston Aeros pôsobil ako náhradník dlhoročnej "brankárskej trojky" Minnesoty Wild, Matta Hacketta. V Houstone sa mu darilo a kvalitnými výkonmi si vyslúžil možnosť debutovať v NHL 12. februára 2013 proti Vancouveru Canucks.

Od sezóny 2013/2014 nastupoval v Minnesote už pravidelne, no stále iba ako náhradník Niklasa Bäckströma. Po rončíku 2016/2017 sa s ním Minnesota rozhodla zmluvu nepredĺžiť. V lete 2017 podpísal kontrakt s tímom Los Angeles Kings.

U Kings Kuemper nastupoval ako náhradník dlhoročnej jednotky Jonathana Quicka. V sezóne za tím odchytal iba 10 zápasov, keď bol vymenený do Arizony Coyotes za útočníka Tobiasa Riedera a brankára Scotta Wedgewooda.

V Arizone si Kuemper vybojoval miesto prvého brankára a v tinak trápiacom sa tíme dosahoval nadštandardné výkony. Jeho najlepším bol ročník 2019/2020, keď bol vybraný do All-Star Game. Na konci jeho pôsobenia v tíme ho však trápili zranenia a v bránkovisku dostávali priestor viac jeho náhradníci Antti Raanta a Adin Hill. Po sezóne 2020/2021 bol za obrancu Connora Timminsa a voľbu v 1. kole draftu, vymenený do tímu Colorado Avalanche.

V Colorade pôsobil iba v sezóne 2021/2022, ale zažil tu svoj najväčší kariéry úspech. V tandeme s Pavlom Francouzom získal Stanleyho pohár.

V lete 2022 si ho upísali Washington Capitals, kde sa však výkonnostne prepadol a po dvoch sezónach sa vrátil do tímu, v ktorom už zažil krátke pôsobenie - Los Angeles Kings.

V organizácii Kings Kuemper našiel novú formu, vybojoval si pozíciu prvého brankára a v roku 2025 bol nominovaný na Vezina Trophy pre najepšieho brankára súťaže.

 Reprezentačná kariéra 
Kuemper Kanadu reprezentoval na dvoch Majstrovstvách sveta (2018, 2021). V roku 2021 na šampionáte získal zlatú medailu.

 História zmlúv v NHL 
TímRok začiatkuRok koncaCAP HIT*Typ zmluvy**Minnesota Wild20112014900 000 $dvojcestná, nováčikovskáMinnesota Wild201420161 250 000 $jednocestnáMinnesota Wild201620171 550 000 $jednocestnáLos Angeles Kings20172018650 000 $jednocestnáArizona CoyotesArizona Coyotes201820201 850 000 $jednocestnáArizona Coyotes202020224 500 000 $jednocestnáColorado AvalancheWashington Capitals202220275 250 000 $jednocestnáLos Angeles Kings
*ročná výška platu zarátaná do platového stropu na úrovni NHL

**jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

 História výmen 

 Darcy Kuemper do Arizona Coyotes za Tobias Rieder a Scott Wedgewood do Los Angeles Kings (21. február, 2018)
 Darcy Kuemper do Colorada Avalanche za Connor Timmins a 1. kolo draftu 2022, 3. kolo draftu 2024 (28. júl, 2021)

 Referencie 

Kategória:Osobnosti zo Saskatoonu
Kategória:Kanadskí hokejisti
Kategória:Účastníci MS v hokeji 2021
Kategória:Majstri sveta v ľadovom hokeji
Kategória:Hokejisti draftovaní klubom Minnesota Wild
Kategória:Hráči Colorado Avalanche
Kategória:Hráči Minnesota Wild
Kategória:Hráči Los Angeles Kings
Kategória:Kanadskí hokejoví brankári
Kategória:Brankári Colorado Avalanche
Kategória:Brankári Arizona Coyotes
Kategória:Brankári Los Angeles Kings
Kategória:Brankári Minnesota Wild
Kategória:Brankári Washington Capitals
Kategória:Účastníci MS v hokeji 2018
Kategória:Hokejisti na Zimných olympijských hrách 2026